Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4976

7. fejezet A forgószárnyas légijármű hajózószemélyzete 7.1 A hajózószemélyzet összetétele 7.1.1 A hajózószemélyzet tagjainak száma és összetétele az üzemeltetési kézikönyv előírásaiban megállapítottnál ne legyen alacsonyabb. A repülésvégrehajtási kézikönyvben vagy a légijármű légialkalmassági bizonyítványával összefüggésben levő más egyéb dokumentumban meghatározott minimális létszámon felül a hajózószemélyzetet egészítsék ki további hajózószemélyzeti tagokkal abban az esetben, ha ezt a forgószárnyas légijármű vagy az adott üzemeltetés típusa valamint a hajózószemélyzet váltási pontok közötti repülés időtartama szükségessé teszi. 7.1.2 A hajózószemélyzetben legalább egy olyan tag legyen, aki az alkalmazott rádiótávbeszélő berendezés üzemeltetésére jogosító, a lajstromozó állam által kiadott vagy elfogadott érvényes rádiótávbeszélő kezelői engedéllyel rendelkezik. Megjegyzés: Egyes államok megkapták a rádiótávbeszélő engedély kiadási jogot. 7.2 A hajózószemélyzeti tag vészhelyzeti kötelességei A járató minden egyes forgószárnyas légijármű típusra jelölje ki és határozza meg a hajózószemélyzet minden tagjának vészhelyzetben vagy a forgószárnyas légijármű vészkiürítése esetében elvégzendő egyéni feladatait. A járató kiképzési programja tartalmazza ezen vészhelyzeti feladatok éves gyakorlását, beleértve az összes vészhelyzeti és előírás szerint szállított életmentő berendezés használatát valamint a forgószárnyas légijármű kiürítésének gyakorlását is. 7.3 A hajózószemélyzeti tag kiképző programok 7.3.1 A járató dolgozzon ki és folyamatosan tartson fenn a járató állama által elfogadott és jóváhagyott földi és repülési kiképzési programot, amely biztosítja, hogy kijelölt feladatainak ellátására a hajózószemélyzet minden tagja megfelelő kiképzésben részesüljön. A kiképzési program:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes